# Uradni list C 149A/27.

| | ISSN 1977-1045 |
| --- | --- |
| Uradni list
  Evropske unije | C 149A |
| | |
| Slovenska izdaja | Informacije in objave | Letnik 6427. april 2021 |

ISSN 1977-1045

Uradni list

Evropske unije

C 149A

Slovenska izdaja

Informacije in objave

Letnik 6427. april 2021

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2021/C 149 A/01 | Generalni direktorat za proračun – Objava prostega delovnega mesta glavnega svetovalca/glavne svetovalke (razred AD 14) (člen 29(2) kadrovskih predpisov) – COM/2021/10403 | 1 |

Vsebina

Stran

V   Objave

UPRAVNI POSTOPKI

Evropska komisija

2021/C 149 A/01

Generalni direktorat za proračun – Objava prostega delovnega mesta glavnega svetovalca/glavne svetovalke (razred AD 14) (člen 29(2) kadrovskih predpisov) – COM/2021/10403

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 27.4.2021 | SL | Uradni list Evropske unije | CA 149/1 |
| --- | --- | --- | --- |

27.4.2021

SL

Uradni list Evropske unije

CA 149/1

---

Generalni direktorat za proračun

Objava prostega delovnega mesta glavnega svetovalca/glavne svetovalke (razred AD 14)

(člen 29(2) kadrovskih predpisov)

COM/2021/10403

(2021/C 149 A/01)

Predstavitev delodajalca

Generalni direktorat za proračun (v nadaljnjem besedilu: GD za proračun) zaposluje okoli 530 oseb. Sestavlja ga šest direktoratov, od katerih jih ima pet sedež v Bruslju, eden pa ima osebje v Bruslju in Luxembourgu.

GD za proračun je osrednja služba Evropske komisije, odgovorna za pripravo in izvrševanje proračuna EU v celotnem letnem in večletnem ciklu. Skrbi, da se proračun izvršuje učinkovito in v skladu s finančno uredbo. GD za proračun je odgovoren tudi za pravni okvir, ki ga različne institucije, agencije in države članice uporabljajo za izvrševanje proračuna EU, prav tako pa ima ključno vlogo pri spodbujanju dobrega finančnega poslovodenja in močne kulture uspešnosti. V zvezi s tem si prizadeva zagotoviti, da proračun EU prinaša konkretne rezultate in dodano vrednost v vseh politikah EU. Splošneje pristojnosti in politične prednostne naloge GD za proračun temeljijo na Pogodbi, nadalje pa so opredeljene na podlagi političnih usmeritev predsednice von der Leyen za Komisijo v obdobju 2019–2024.

Kar zadeva razpisano prosto delovno mesto, bo imel GD za proračun ključno vlogo pri financiranju proračunske podpore Unije za načrt EU za okrevanje, povezan s krizo zaradi COVID-19, in sicer z najemanjem in dajanjem posojil, zlasti v okviru instrumenta Next Generation EU, s katerim bo EU zbrala do 800 milijard EUR na kapitalskih trgih za financiranje različnih politik EU za pomoč v fazi sanacije in okrevanja. Zaradi povečanja obsega, kompleksnosti in političnega pomena najemanja posojil, ki je v pristojnosti GD za proračun (finančne dejavnosti so širše in vključujejo dejavnosti upravljanja sredstev), je Komisija vzpostavila novo strategijo za diverzificirano in skupno financiranje, ki bo EU omogočila, da potrebna sredstva zbere pravočasno in z najnižjimi stroški. Zaradi povečanja obsega, kompleksnosti in političnega pomena portfelja financiranja GD za proračun je treba ustrezno okrepiti strateško vizijo o strategiji za diverzificirano financiranje ter njeno izvajanje.

Delovno mesto

Delovno mesto glavnega svetovalca ali glavne svetovalke bo služilo kot kontaktna točka za strateško svetovanje o izvajanju in morebitnem razvoju strategije EU za diverzificirano financiranje, ki se uporablja za financiranje odhodkov v okviru instrumenta Next Generation EU. Na zahtevo bo glavni svetovalec oziroma glavna svetovalka sodeloval oziroma sodelovala tudi pri obveščanju vlagateljev in pomagal oz. pomagala pri razvoju predstavitvenih in komunikacijskih dogodkov.

Poleg tega bo glavni svetovalec oziroma glavna svetovalka Komisijo v ustreznih forumih zastopal oz. zastopala na ravni višjega vodstva.

Njegova ali njena glavna naloga bi morala biti, da notranjim in zunanjim deležnikom zagotavlja smernice za razvoj strategije za diverzificirano financiranje, ob uporabi solidnih komunikacijskih in predstavitvenih spretnosti.

Kot član ali članica višjega vodstva bo tesno sodeloval oziroma sodelovala z izvršnim vodstvom generalnega direktorata. Glavni svetovalec oziroma glavna svetovalka bo neposredno poročala generalnemu direktorju GD za proračun.

Glavne naloge glavnega svetovalca oziroma glavne svetovalke so:

| — | zagotavljati in izvajati strategijo za diverzificirano in skupno financiranje, |
| --- | --- |

—

zagotavljati in izvajati strategijo za diverzificirano in skupno financiranje,

| — | v vlogi kontaktne osebe nadzirati oblikovanje in izvajanje strategije financiranja v zvezi z vsemi ključnimi vprašanji, |
| --- | --- |

—

v vlogi kontaktne osebe nadzirati oblikovanje in izvajanje strategije financiranja v zvezi z vsemi ključnimi vprašanji,

| — | spodbujati več naložb, inovacij in skupnih rešitev, |
| --- | --- |

—

spodbujati več naložb, inovacij in skupnih rešitev,

| — | sodelovati pri ozaveščanju vlagateljev in razvoju predstavitvenih in komunikacijskih dogodkov, |
| --- | --- |

—

sodelovati pri ozaveščanju vlagateljev in razvoju predstavitvenih in komunikacijskih dogodkov,

| — | zastopati Komisijo na višji ravni in v zunanjih forumih. |
| --- | --- |

—

zastopati Komisijo na višji ravni in v zunanjih forumih.

Glavnega svetovalca oziroma glavno svetovalko bo pri izvajanju teh nalog podpiral naslednji oddelek:

| — | direktorat E, ki izvaja vse tržne operacije v imenu proračuna Unije, tudi za načrt EU za okrevanje. Te operacije vključujejo izdajanje dolžniških instrumentov in upravljanje posojil (za SURE, Next Generation EU) ter upravljanje sredstev in obvladovanje tveganj za proračunska jamstva EU (EFSI/InvestEU, jamstvo za zunanje delovanje). |
| --- | --- |

—

direktorat E, ki izvaja vse tržne operacije v imenu proračuna Unije, tudi za načrt EU za okrevanje. Te operacije vključujejo izdajanje dolžniških instrumentov in upravljanje posojil (za SURE, Next Generation EU) ter upravljanje sredstev in obvladovanje tveganj za proračunska jamstva EU (EFSI/InvestEU, jamstvo za zunanje delovanje).

Profil kandidata/kandidatke (merila za izbor)

Od kandidata ali kandidatke pričakujemo dinamičnost in izredno strokovnost ter izpolnjevanje naslednjih meril za izbor:

| (a) | svetovalne spretnosti:






  — | dokazana sposobnost za delo v vlogi višjega svetovalca v zvezi s financiranjem državnih, nadnacionalnih in agencijskih obveznic, |
| --- | --- | --- |

(a)

svetovalne spretnosti:

—

dokazana sposobnost za delo v vlogi višjega svetovalca v zvezi s financiranjem državnih, nadnacionalnih in agencijskih obveznic,

| — | sposobnost prepoznavanja ključnih vprašanj, prevzemanja pobud in strateškega razmišljanja glede na novo finančno in politično dogajanje, vključno z novimi prednostnimi nalogami politik Komisije, |
| --- | --- |

—

sposobnost prepoznavanja ključnih vprašanj, prevzemanja pobud in strateškega razmišljanja glede na novo finančno in politično dogajanje, vključno z novimi prednostnimi nalogami politik Komisije,

| — | sposobnost vzpostavljanja institucionalnih zmogljivosti za zaščito in širitev finančnih virov, |
| --- | --- |

—

sposobnost vzpostavljanja institucionalnih zmogljivosti za zaščito in širitev finančnih virov,

| — | v prihodnost usmerjen in dinamičen pristop k novim izzivom ter velika motiviranost in vzdržljivost za hkratno delo na različnih vprašanjih, |
| --- | --- |

—

v prihodnost usmerjen in dinamičen pristop k novim izzivom ter velika motiviranost in vzdržljivost za hkratno delo na različnih vprašanjih,

| — | sposobnost vodenja in motiviranja visoko usposobljenih ekip za zagotavljanje visokokakovostnih rezultatov; |
| --- | --- |

—

sposobnost vodenja in motiviranja visoko usposobljenih ekip za zagotavljanje visokokakovostnih rezultatov;

| (b) | strokovne spretnosti in izkušnje:






  — | obsežne izkušnje na področju javnega bančništva, zlasti finančnih trgov, s posebnim poudarkom na mednarodnih dolžniških trgih, po možnosti v okviru mednarodnih organizacij; |
| --- | --- | --- |

(b)

strokovne spretnosti in izkušnje:

—

obsežne izkušnje na področju javnega bančništva, zlasti finančnih trgov, s posebnim poudarkom na mednarodnih dolžniških trgih, po možnosti v okviru mednarodnih organizacij;

| — | konkretne izkušnje z opredeljevanjem in spodbujanjem strateških naložb javnih uprav ali drugih organizacij, |
| --- | --- |

—

konkretne izkušnje z opredeljevanjem in spodbujanjem strateških naložb javnih uprav ali drugih organizacij,

| — | obsežne izkušnje in odgovornost na visoki ravni za financiranje in operacije državnih, nadnacionalnih in agencijskih obveznic na mednarodni ravni, vključno z ozaveščanjem o trgu in odnosi z vlagatelji, |
| --- | --- |

—

obsežne izkušnje in odgovornost na visoki ravni za financiranje in operacije državnih, nadnacionalnih in agencijskih obveznic na mednarodni ravni, vključno z ozaveščanjem o trgu in odnosi z vlagatelji,

| — | odlično znanje na področju ekonomije in odlične analitične sposobnosti, |
| --- | --- |

—

odlično znanje na področju ekonomije in odlične analitične sposobnosti,

| — | dobro razumevanje zahtev notranje kontrole v takem okolju; |
| --- | --- |

—

dobro razumevanje zahtev notranje kontrole v takem okolju;

| (c) | osebnostne lastnosti:






  — | odlične sposobnosti mreženja in javnega nastopanja in ter zelo dobre medosebne veščine, vključno z aktivnim poslušanjem, |
| --- | --- | --- |

(c)

osebnostne lastnosti:

—

odlične sposobnosti mreženja in javnega nastopanja in ter zelo dobre medosebne veščine, vključno z aktivnim poslušanjem,

| — | odlične komunikacijske sposobnosti z dokazano sposobnostjo razvijanja in vzdrževanja odličnih odnosov z deležniki znotraj ali zunaj Komisije ter zastopanja Komisije na višji vodstveni ravni, |
| --- | --- |

—

odlične komunikacijske sposobnosti z dokazano sposobnostjo razvijanja in vzdrževanja odličnih odnosov z deležniki znotraj ali zunaj Komisije ter zastopanja Komisije na višji vodstveni ravni,

| — | odlične pogajalske sposobnosti, zlasti sposobnost odločanja, reševanja problemov in oblikovanja medsebojnih odnosov. |
| --- | --- |

—

odlične pogajalske sposobnosti, zlasti sposobnost odločanja, reševanja problemov in oblikovanja medsebojnih odnosov.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | državljanstvo: imeti morajo državljanstvo države članice Evropske unije, |
| --- | --- |

—

državljanstvo: imeti morajo državljanstvo države članice Evropske unije,

| — | visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju), |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju),

| — | delovne izkušnje: imeti morajo vsaj 15 let delovnih izkušenj (1) po pridobitvi diplome na ravni, za katero so usposobljeni po zgoraj navedeni izobrazbi, |
| --- | --- |

—

delovne izkušnje: imeti morajo vsaj 15 let delovnih izkušenj (1) po pridobitvi diplome na ravni, za katero so usposobljeni po zgoraj navedeni izobrazbi,

| — | svetovalne izkušnje: vsaj pet let delovnih izkušenj po pridobitvi diplome mora biti pridobljenih na visokem svetovalnem položaju (2) na področju, relevantnem za to delovno mesto, |
| --- | --- |

—

svetovalne izkušnje: vsaj pet let delovnih izkušenj po pridobitvi diplome mora biti pridobljenih na visokem svetovalnem položaju (2) na področju, relevantnem za to delovno mesto,

| — | jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku, |
| --- | --- |

—

jeziki: temeljito morajo obvladati enega od uradnih jezikov Evropske unije (3) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku,

| — | starostna omejitev: biti morajo mlajši od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (4)). |
| --- | --- |

—

starostna omejitev: biti morajo mlajši od običajne upokojitvene starosti, ki jo uradnice in uradniki Evropske unije dosežejo zadnji dan meseca, v katerem dopolnijo starost 66 let (glej člen 52(a) kadrovskih predpisov (4)).

Izbor in imenovanje

Evropska komisija bo glavnega svetovalca oziroma glavno svetovalko izbrala in imenovala v skladu s svojimi postopki za izbor in zaposlitev (glej dokument o politiki glede visokih uradnikov – Compilation Document on Senior Officials Policy (5)).

V tem izbirnem postopku bo Evropska komisija ustanovila predizbirno komisijo. Ta komisija bo preučila vse prijave, opravila prvo preverjanje izpolnjevanja pogojev za prijavo in opredelila kandidate oziroma kandidatke, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki bodo povabljeni na razgovor.

Kandidati in kandidatke, povabljeni na razgovor s Posvetovalnim odborom za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za opravljanje funkcije glavnega svetovalca oziroma glavne svetovalke.

S kandidati oziroma kandidatkami z ožjega seznama Posvetovalnega odbora za imenovanja bo opravil razgovor član Evropske komisije, pristojen za urad GD za proračun (6).

Po teh razgovorih bo Evropska komisija sprejela odločitev o imenovanju.

Izbrani kandidat ali kandidatka mora imeti izpolnjene vse zakonske obveznosti glede služenja vojaškega roka ter biti moralno primeren/primerna in fizično sposoben/sposobna za opravljanje predvidenih nalog.

Izbrani kandidat ali kandidatka mora imeti veljavno potrdilo svojega nacionalnega varnostnega organa za dostop do tajnih podatkov ali možnost, da ga pridobi. Dovoljenje za dostop do tajnih podatkov je upravni sklep, ki se izda na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi, in ki potrjuje, da se osebi lahko dovoli dostop do tajnih podatkov do določene stopnje tajnosti. (Kandidat oziroma kandidatka ne more sam oziroma sama začeti postopka za izdajo tega dovoljenja; to lahko stori le delodajalec.)

Do pridobitve dovoljenja za dostop do tajnih podatkov s strani zadevne države članice in dokončanja zadevnega postopka za pridobitev dovoljenja z zakonsko predpisano seznanitvijo, ki jo organizira direktorat Evropske komisije za varnost, zadevni kandidat oziroma kandidatka ne more dostopati do tajnih podatkov EU s stopnjo tajnosti CONFIDENTIEL UE/EU CONFIDENTIAL ali višje niti se udeleževati sestankov, na katerih se razpravlja o takšnih tajnih podatkih EU.

Iz operativnih razlogov in zaradi čim hitrejšega dokončanja izbirnega postopka, kar je v interesu tako kandidatk in kandidatov kot institucije, bo izbirni postopek potekal samo v angleščini in/ali francoščini (7).

Enake možnosti

Evropska komisija si v skladu s členom 1d kadrovskih predpisov prizadeva izpolniti strateški cilj doseganja enakosti spolov na vseh vodstvenih ravneh do konca svojega sedanjega mandata in izvaja politiko enakih možnosti, ki spodbuja prijave, ki bi lahko prispevale k večji raznolikosti, enakosti spolov in splošnemu geografskemu ravnotežju.

Pogoji zaposlitve

Plača in pogoji zaposlitve so določeni v kadrovskih predpisih.

Uspešni kandidat ali kandidatka se zaposli kot uradnik oziroma uradnica v razredu AD 14 ter glede na obseg delovnih izkušenj razvrsti v stopnjo 1 ali 2 navedenega razreda.

Po kadrovskih predpisih morajo vsi novozaposleni uspešno opraviti devetmesečno poskusno dobo.

Kraj zaposlitve je Bruselj, kjer je sedež GD za proračun.

Neodvisnost in izjava o interesih

Od glavnega svetovalca oziroma glavne svetovalke se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njegovo oziroma njeno neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka: https://ec.europa.eu/dgs/human-resources/seniormanagementvacancies/.

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za izpolnitev prijave morajo kandidati in kandidatke naložiti življenjepis v obliki PDF, po možnosti v obliki življenjepisa Europass (8). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati lahko po elektronski pošti obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 27. maj 2021 do 12. ure (opoldne) po srednjeevropskem času; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da bodo osebni podatki kandidatov obdelani v skladu z Uredbo (EU) 2018/1725 Evropskega parlamenta in Sveta (9). To velja zlasti za zaupnost in varnost takih podatkov.

---

(1)  Delovne izkušnje se upoštevajo samo, če predstavljajo dejansko delovno razmerje, ki je opredeljeno kot dejansko, plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(2)  Kandidati in kandidatke morajo v življenjepisu za vsa leta, v katerih so pridobili svetovalne izkušnje, navesti: (1) naziv in vlogo položajev, (2) natančno področje in raven položajev v organizaciji (število hierarhičnih ravni nad posameznim položajem in pod njim), (3) hierarhijo odgovornosti za vsak položaj.

(3)  http://eur-lex.europa.eu/legal-content/SL/TXT/PDF/?uri=CELEX:01958R0001-20130701&qid=1408533709461&from=SL

(4)  https://eur-lex.europa.eu/legal-content/SL/TXT/PDF/?uri=CELEX:01962R0031-20210101

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Razen če zadevni član oziroma članica Komisije v skladu s Sklepom Komisije z dne 5. decembra 2007 (PV(2007) 1811) to nalogo prenese na drugega člana oziroma članico Komisije.

(7)  Izbirne komisije bodo zagotovile, da domači govorci in govorke teh jezikov ne bodo imeli neupravičene prednosti.

(8)  Informacije o pripravi življenjepisa Europass so na voljo na spletni strani: https://europa.eu/europass/en/create-europass-cv.

(9)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---